laion/Wikipedia-Exotic huggingface dataset:
שנות ה-60 של המאה ה-21

שנות ה-60 של המאה ה-21 או שנות ה-2060 הוא העשור השביעי של המאה ה-21 כולל את השנים 2060 עד 2069. 30 באפריל - ליקוי חמה מוחלט, אותו ניתן יהיה לראות משטחה של רוסיה. 31 במאי - 200 שנה להקמת הבנק הממלכתי של רוסיה (הבנק המרכזי של רוסיה) על ידי הקיסר אלכסנדר השני. על פי התחזית של אייזק ניוטון, סוף העולם עשוי להתרחש באותה שנה. 12 באפריל - מאה שנה לטיסה המאוישת הראשונה לחלל, שבוצעה על ידי יורי גגארין בחללית הסובייטית ווסטוק-1. 20 באפריל - ליקוי חמה מוחלט, אותו ניתן לצפות בשטח רוסיה. 16 - 17 ביוני - שביט האלי יתקרב לכדור הארץ במרחק מינימלי. 28 ביולי - שביט האלי מגיע לפריהליון שלו - הנקודה הקרובה ביותר לשמש. הפעם האחרונה שקרה אירוע זה הייתה ב-9 בפברואר 1986. 24 באוגוסט - ליקוי חמה מוחלט, אותו ניתן לראות בדרום מזרח סיביר, בצפון מזרח סין, יפן ואיי האוקיינוס השקט . 11 בנובמבר - מעבר כוכב חמה על פני השמש. 22 בנובמבר, 12:45 - ליקוי צדק על ידי נוגה. יהיה קשה מאוד להתבונן מכדור הארץ, מכיוון שהמרחק של כוכבי הלכת מהשמש בשלב זה יהיה 7 מעלות בלבד. אירוע זה יהיה הליקוי הראשון של כוכב לכת אחד על ידי אחר מאז 3 בינואר 1818, אך הליקוי הבא יתרחש פחות משנתיים לאחר מכן, ב-15 ביולי 2067. 3 במרץ - 1000 שנים יחלפו מאז האזכור הראשון של מינסק בכרוניקה הרוסית הראשונה. 15 ביולי, 11:56 - ליקוי נפטון על ידי כוכב חמה. אירוע נדיר זה יהיה קשה מאוד לתצפית מכדור הארץ. אוקטובר - הודעת הרדיו של השיחה הקוסמית, שנשלחה מטלסקופ הרדיו Evpatoria באורך 70 מטר בשנת 1999 כחלק מההודעה לתוכנית התרבויות החוץ-ארציות, תגיע למטרתה - הכוכבים HD 178428. 1,000 שנים חלפו מאז הקמת העיר אורשה בבלארוס. קפסולת זמן באנדרטת Helium Centennial Time Columns, צפויה להיחשף 100 שנה לאחר שהונחה. בהיעדר שינויים בחוק זכויות היוצרים האמריקני, סופרמן ובאטמן מבית DC קומיקס יהיו ברשות הציבור. על פי חישובי המדענים מסלול התנועה של האסטרואיד אפופיס יכול לעבור במרחק מסוכן קרוב לכדור הארץ. על פי השערת העתידן דייוויד פסיג (אנ'), תוקם העיר התת-ימית הראשונה. נובמבר - הודעת הרדיו של השיחה הקוסמית, שנשלחה מטלסקופ הרדיו ביבפטוריה באורך 70 מטר בשנת 1999 כחלק מתוכנית הודעה לתרבויות חיצוניות, תגיע ליעדה: כוכבי 16 סיגנוס. אייזק ניוטון ניבא שהעולם, על פי פרשנותו למקרא, יסתיים לא לפני 2060. האסטרולוג והמלחין הדני דיין רודיאר, שהיה חבר משפיע בתנועת העידן החדש, ניבא בשנת 1972 כי עידן דלי יתחיל בשנת 2062. בשנת 2065, מתרחשים אירועי Call of Duty: Black Ops III. בשנת 2069, מתרחשים אירועי המשחק Syndicate 2. מדיה וקבצים בנושא שנות ה-60 של המאה ה-21 בוויקישיתוף Полное солнечное затмение 30 апреля 2060 года. Полное солнечное затмение 20 апреля 2061 года. Total colar eclipse of 2063.08.14.(באנגלית) НАСА заявляет о возможном столкновении астероида с Землёй в 2068 году. The General Scholium News — Telegraph Rudhyar, Dane Astrological Timing: The Transition to the New Age New York: 1972 Harper & Row
פרסי ההיפ הופ של ה-BET

טקס פרסי ההיפ הופ של ה-BET (באנגלית: BET Hip Hop Awards) הוא טקס מוזיקה המשודר ב-BET. הפרס ניתן לאמני היפ הופ, מפיקים ובמאי וידאו קליפים. הטקס החל בשנת 2006, ונערך לראשונה ב-12 בנובמבר 2006 בתיאטרון פוקס (אנ') שבאטלנטה בהנחיית הקומיקאי קאט ויליאמס (אנ'). הטקס השני נערך ב-13 באוקטובר 2007 ושודר ב-17 באוקטובר באותה השנה. כמו קודמו, הטקס נערך גם בתיאטרון פוקס באטלנטה והונחה על ידי קאט ויליאמס. הטקס השלישי הוקרן בבכורה ב-23 באוקטובר 2008 והונחה על ידי אמן ה-R&B וההיפ הופ טי-פיין. הטקס הרביעי נערך ב-10 באוקטובר 2009, הונחה על ידי מייק אפס ושודר ב-27 באוקטובר. הטקס החמישי נערך ב-2 באוקטובר 2020, שודר ב-12 באוקטובר והונחה אף הוא על ידי אפס. אפס הנחה שני טקסים נוספים בשנים 2010 ו-2011, והראפר סנופ דוג הנחה את הטקס בשנים 2013, 2014 ו-2015. נכון לשנת 2020, ג'יי זי מחזיק ב-22 זכיות בטקס, מספר הזכיות הרב ביותר. תקליטן השנה (2007 - הווה) פעלתן השנה (2006 - הווה) ליריקן השנה (2006 - הווה) MVP השנה (2006 - הווה) מפיק השנה (2006 - הווה) המבצע החי הטוב ביותר (2006 - הווה) במאי הווידאו קליפים של השנה (2006 - הווה) אמן ההיפ הופ החדש הטוב ביותר (2006 - הווה) פרס ה-Made-You-Look ‏(2009-הווה) אלבום השנה (2006 - הווה) סינגל השנה (2006 - הווה) שיתוף הפעולה, הצמד או ההרכב הטובים ביותר (2006 - הווה) וידאו ההיפ הופ הטוב ביותר (2006 - הווה) המיקסטייפ הטוב ביותר (2011 - הווה) Sweet 16: הופעת האורח הטובה ביותר (2011 - הווה) רצועה משפיעה (2012 - הווה) הקלאב באנגר הטוב ביותר (2010 - 2015) אתר האינטרנט הטוב ביותר (2010 - 2015) פרס בחירת הקהל (2006 - 2016) הרינגטון הטוב ביותר (2006 - 2008) אמן ההיפ הופ הבריטי הטוב ביותר (2006 - 2008) הסרט הטוב ביותר (2006 - 2007) הריקוד הטוב ביותר (2006 - 2007) פרסי ה-BET מדיה וקבצים בנושא פרסי ההיפ הופ של ה-BET בוויקישיתוף אתר האינטרנט הרשמי של פרסי ההיפ הופ של ה-BET פרסי ההיפ הופ של ה-BET, ברשת החברתית פייסבוק פרסי ההיפ הופ של ה-BET, ברשת החברתית אקס (טוויטר) פרסי ההיפ הופ של ה-BET, ברשת החברתית אינסטגרם
גשם החזקות

גשם החזקות - יזמות נדל"ן והשקעות בע"מ היא חברת יזמות נדל"ן ישראלית, העוסקת בפיתוח, תכנון, שיווק, ביצוע וניהול פרויקטים של בנייני מגורים, שדרות מסחר, ומגדלי משרדים, בהיקפים של 11,000 יחידות דיור ב-24 ערים, ו-121,000 מ"ר של מסחר ותעסוקה בכל רחבי המדינה. שווי הפרויקטים של החברה עומדים על כ-7.310 מיליארד שקלים. החברה הוקמה בשנת 2016 על ידי יוסי מזרחי ושמגר ואקנין, יזמים מתחום ניהול עסקאות נדל“ן. ביוני 2020 הקימה גשם החזקות שתי חברות בת: "גשם בפארק" - חברה לביצוע ו-"גשם בעיר" - חברה להתחדשות עירונית. באוגוסט 2020 החברה חתמה חוזה חסות עם קבוצת הכדורגל "בית"ר ירושלים" עבור 9 מיליון שקלים לתקופת זמן של כ-4 שנים. אתר האינטרנט הרשמי של גשם החזקות אורי חודי, ‏היזמים שמסתערים על קרקעות מחיר למשתכן: "השוק קופא", באתר גלובס, 13 ביוני 2018 אודות, מתוך אתר החברה גיא בן זיו, ‏ספונסר חדש לבית"ר: חברת 'גשם החזקות', באתר ONE‏, 20 באוגוסט 2020 אנגלינה יוסים, משה חוגג ספונסר חדש: 'גשם החזקות' תשקיע 9 מיליון שקל בחסות לבית"ר ירושלים, באתר אייס, 23 באוגוסט 2020 ערך זה הוא קצרמר בנושא חברות. אתם מוזמנים לתרום לוויקיפדיה ולהרחיב אותו.
חואקין קוריאה

קרלוס חואקין קוריאה (בספרדית: Carlos Joaquín Correa; נולד ב-13 באוגוסט 1994) הוא כדורגלן ארגנטינאי, המשחק בעמדת החלוץ במרסיי מליגת העל הצרפתית, בהשאלה מאינטר, ובנבחרת ארגנטינה. חואקין נולד בחואן באוטיסטה אלברדי, טוקומאן קוריאה שיחק כנער בריבר פלייט, רנאטו ססאריני ובגיל מתבגר יותר באסטודיאנטס לה פלאטה. את הופעת הבכורה בקבוצה הבוגרת ערך ב-12 במאי 2012 בניצחון 0–3 על באנפילד. קוריאה כבש את שערו הראשון ב-10 במאי 2014, בניצחון 0–3 על סן לורנסו. ב-16 בדצמבר 2014, עבר קוריאה לאירופה וחתם בסמפדוריה מהסרייה א', תמורת עשרה מיליון דולר בחוזה לארבע וחצי שנים. קוריאה ערך את הופעת הבכורה שלו בסמפדוריה ב-15 בפברואר 2015 בהפסד קבוצתו 1–2 לקייבו ורונה. את שער הבכורה כבש ב-17 ינואר 2016 בהפסד של סמפדוריה 1–2 לקארפי. ב-10 ביולי 2016, עבר קוריאה לסביליה הספרדית תמורת 13 מיליון אירו. הוא ערך את הופעת הבכורה שלו במועדון ב-17 באוגוסט בהפסד של סביליה 0:3 לברצלונה. ב-1 באוגוסט 2018 חזר קוריאה לאיטליה וחתם בלאציו תמורת 16 מיליון אירו. ב-26 באוגוסט 2021 הושאל לאינטר מילאנו, עם חובת רכישה לאחר שנה. כבר למחרת ערך את הופעת הבכורה במדי הקבוצה מול הלאס ורונה, נכנס כמחליף וכבש צמד בניצחון 1–3. קוריאה ערך את הופעת הבכורה שלו בנבחרת ארגנטינה ב-9 ביוני 2017 במשחק ידידות נגד היריבה המושבעת ברזיל. ב-13 ביוני, ארבעה ימים לאחר מכן, כבש שער בכורה במדים הלאומיים בניצחון 0–6 על סינגפור. נכלל בסגל נבחרת ארגנטינה בטורניר מונדיאל 2022, אולם נגרע מהסגל מספר ימים לפני פתיחת הטורניר בשל פציעה. קופה איטליה: 2018/2019 הסופר קאפ האיטלקי: 2019 הסופר קאפ האיטלקי: 2021 גביע האיטלקי: 2021/2022 מדיה וקבצים בנושא חואקין קוריאה בוויקישיתוף חואקין קוריאה, ברשת החברתית אינסטגרם חואקין קוריאה, באתר Transfermarkt חואקין קוריאה, באתר Soccerway חואקין קוריאה, באתר BDFutbol חואקין קוריאה, באתר WorldFootball.net חואקין קוריאה, באתר National Football Teams חואקין קוריאה, באתר FootballDatabase.eu חואקין קוריאה, באתר ESPN Estudiantes de La Plata | Sitio Oficial, web.archive.org, ‏20 בדצמבר 2014 Raggiunto con il Sevilla un accordo per la cessione di Correa, U.C. Sampdoria, ‏10 ביולי 2016 (באיטלקית) Joaquin Correa signs for Inter, Inter Official Site Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית) El futbolista Thiago Almada se suma a la convocatoria mundialista de Qatar 2022 בחשבון הטוויטר הרשמי של נבחרת ארגנטינה, 17 בנובמבר 2022 (בספרדית)
שנות ה-80 של המאה ה-21

שנות ה-80 של המאה ה-21 או שנות ה-2080 הוא עשור של לוח השנה הגרגוריאני שיחל ב-1 בינואר 2080 ויסתיים ב-31 בדצמבר 2089. הדברים הכלולים כאן הם תחזיות בולטות של ארגונים עולמיים, נתוני יעדים אידיאליים שהוגדרו ואירועים מתוזמנים נכון לשנה הנוכחית. אין שום דרך להבטיח חיזוי אירוע מסוים מכיוון שמידע עדכני משתנה לעיתים קרובות. ישנם מחקרים עתידיים מתמשכים המבקשים להבין מה צפוי להמשיך ומה עשוי להשתנות באופן סביר. תחזיות לאירועים אפוקליפטיים ובואו השני של ישו נידונות במקומות אחרים. מערכת כוכבים המכונה "V Sagittae" צפויה לעבור לסופרנובה השנה (+/- 11 שנים) חוזה השכירות שהוחזק על ידי אנשי פיטג'נטג'ארה על אולורו לממשלת אוסטרליה אמור להסתיים. אוניברסיטת בולוניה, האוניברסיטה הוותיקה בעולם, תציין 1000 שנה. 27 באוקטובר - כוכב חמה יסתיר את צדק לראשונה מאז 1708, אך קרוב מאוד לשמש ואי אפשר יהיה לראות זאת בעין בלתי מזוינת. בספרות רומיות השנה תהיה הכי הרבה אותיות למאה ה-21 עם סך הכל 10 ספרות - MMLXXXVIII השנה תהיה הפעם האחרונה שראש השנה העברי חל ב-5 בספטמבר. מדיה וקבצים בנושא שנות ה-80 של המאה ה-21 בוויקישיתוף Bogan, Larry. "Mutual Planetary Occultations Past and Future". www.bogan.ca. נבדק ב-2 ביולי 2020. {{cite web}}: (עזרה)
גריינדר (אי)

האי גריינדר (באנגלית: Grinder Island) הוא אי מכוסה קרח, בארכיפלג מרשל, הממוקם בתוך מדף הקרח סולזברגר מול חופי ארץ מארי בירד, שבאנטארקטיקה. אורכו של האי 11 קילומטרים, ורוחבו כ-2 קילומטרים. האי ממוקם 24 קילומטרים דרומית-מערבית מהאי סטיבנטון. האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965. שמו של האי ניתן לו על ידי הוועדה המייעצת לשמות אנטארקטיים. האי נקרא על שמו של הארי וו. גריינדר (Harry W. Grinder), מצי ארצות הברית, שהיה מכונאי מוטס בתחנת מקמרדו בשנת 1967. האי גריינדר באתר הסקר הגאולוגי של ארצות הברית האי גריינדר באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי גריינדר מפת אזור האי גריינדר מחשבון מרחקים - המרחק מהאי גריינדר לאתרים סמוכים מזג אוויר נוכחי מעודכן באי גריינדר תחזית מזג אוויר עדכנית ארוכת טווח עבור האי גריינדר סטטיסטיקות מזג אוויר ונתוני מזג אוויר היסטוריים עבור האי גריינדר מידע גאוגרפי והיסטורי
הוקו חשוף-פנים

הוקו חשוף-פנים (שם מדעי: Crax fasciolata) הוא מין של תרנגולאי ממשפחת ההוקיים החי ביערות אמריקה הדרומית. הוא קשור למין הוקו גדול והוא קיבל את שמו עקב פניו החשופות מנוצות. הוקו זה מצוי בטבע בברזיל, מזרח בוליביה, פרגוואי ובצפון ארגנטינה. הוא מצוי סביב אגן האמזונאס וביערות לחים טרופיים וסובטרופיים וכן בערבות הסראדו ובפנטנל. ההוקו הוא עוף בגודל בינוני. אורכו הממוצע 86-92 ס"מ ומשקלו 2.2 - 2.8 ק"ג. הוא בעל דו-צורתיות זוויגית: הזכר בעל נוצות שחורות כמעט לגמרי, חוץ מאזור השת הלבן. לראשו ציצה שחורה, פניו אפורות חשופות מנוצות ומקורו צהוב ומעוקל מעט. הנקבה, הקטנה ממנו, בעלת גב, כנפיים וזנב חומים, מסורטטים בלבן; ראש וחזה שחורים עם פנים חשופות בצבע לבן; ציצה בעלת נוצות שחורות ולבנות לסירוגין ומקור אפור. אזור הבטן התחתונה והשת של הנקבות ערמוני-חום, והרגליים ורודות. ההוקים הם קרובים רחוקים של הפסיונים, והם חיים לרוב על הקרקע, אך יכולים לעופף אל הענפים הנמוכים. הם לרוב אוכלי פירות, אך מגוונים גם בזרעים, פרחים וחסרי חוליות שהם מוצאים. מספר אוכלוסיות מבקרות בבריכת מלח, מהם הם לקטים מלחים חיוניים. ההוקים חיים בזוגות או בבדידות, והם מקננים בין העצים בקן מורכב מענפים וזרדים, בו הנקבות מטילות 2 עד 5 ביצים. ההוקו מצוי בסכנת הכחדה למרות האוכלוסיות הנפוצות שלו, מאחר שהוא נפגע מציד, ובית גידולו המיוער נפגע באזורים רבים, דבר שיפגע באוכלוסיות השונות. Crax fasciolata fasciolata Crax fasciolata grayi Crax fasciolata pinima מדיה וקבצים בנושא הוקו חשוף-פנים בוויקישיתוף הוקו חשוף-פנים, באתר ITIS (באנגלית) הוקו חשוף-פנים, באתר NCBI (באנגלית) הוקו חשוף-פנים, באתר Animal Diversity Web (באנגלית) הוקו חשוף-פנים, באתר GBIF (באנגלית) הוקו חשוף-פנים באתר הרשימה האדומה של IUCN
סטיבנטון (אי)

האי סטיבנטון (באנגלית: Steventon Island) הוא אי מכוסה קרח, הממוקם במדף הקרח סולזברגר מול חופי ארץ מארי בירד, שבאנטארקטיקה. האי ממוקם ממערב לרכס קורט, אורכו 45 קילומטרים ורוחבו 27 קילומטרים. שטחו 780 קילומטרים רבועים, וגובהו המקסימלי מעל פני הים הוא 395 מטרים. האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965. שמו של האי ניתן לו על ידי הוועדה המייעצת לשמות אנטארקטיים. האי נקרא על שמו של ריצ'רד פ. סטיבנטון (Richard F. Steventon) שהיה נגד בצי ארצות הברית ושימש כמפקד תחנת אייטס בשנת 1963. ארכיפלג מרשל - ארכיפלג סמוך, הממוקם אף הוא בתוך מדף הקרח סולזברגר האי סטיבנסון באתר הסקר הגאולוגי של ארצות הברית האי סטיבנסון באתר הגאזט האנטארקטי של ממשלת אוסטרליה האי סטיבנסון באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי סטיבנסון מפת אזור האי סטיבנסון מחשבון מרחקים - המרחק מהאי סטיבנסון לאתרים סמוכים מזג אוויר נוכחי מעודכן באי סטיבנסון תחזית מזג אוויר עדכנית ארוכת טווח עבור האי סטיבנסון סטטיסטיקות מזג אוויר ונתוני מזג אוויר היסטוריים עבור האי סטיבנסון גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
האנה (אי, אנטארקטיקה)

האי האנה (באנגלית: Hannah Island) הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה. האי ממוקם בין האי האצ'ינסון, לבין חצי האי גסט. האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965. שמו של האי ניתן לו על ידי הוועדה המייעצת לשמות אנטארקטיים (US-ACAN). האי נקרא על שמו של ג'יי. פ. האנה (J.P. Hannah), איש התוכנית האנטארקטית של ארצות הברית, שהיה פיזיקאי יונוספרה בתחנת בירד בשנת 1968. האי האנה באתר הסקר הגאולוגי של ארצות הברית האי האנה באתר הגאזט האנטארקטי של ממשלת אוסטרליה האי האנה באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי האנה מפת אזור האי האנה האי האנה באתר marineregions מזג אוויר נוכחי מעודכן באי האנה תחזית מזג אוויר עדכנית ארוכת טווח עבור האי האנה סטטיסטיקות מזג אוויר ונתוני מזג אוויר היסטוריים עבור האי האנה גאזט השמות האנטארקטיים הרשמי של ארצות הברית מידע גאוגרפי והיסטורי
קהילת אל-ח'ור

קהילת אל-ח'ור (בערבית: مجتمع الخور) היא קהילה מגודרת על חוף העיר אל-ח'ור בקטר, מעל 50 קילומטרים (31 מיל) מהבירה דוחה. היא שוכנת בין העיר אל-ח'ור לעיירה א-ד'ח'ירה והיא מיושבת רק על ידי עובדי תעשיית הגז הטבעי הנוזלי בחברת ראס לפאן הסמוכה ובני משפחותיהם. כקהילת הדיור הגדולה בקטר, היא מוגדרת כעיירה על ידי משרד העירייה והסביבה. הקהילה מורכבת מווילות ובתים המאכלסים כ-15,000 תושבים, והיא מכילה שלושה בתי ספר, מרכז רפואי, מתקני פנאי, סניף דואר וספריה. ישנם שלושה בתי מועדונים בקהילה המשמשים את תושבי הקהילה. השם הרשמי של קהילת אל-ח'ור הוא אום אעניג'. "אום", הוא בערבית "לאום" והוא קידומת נפוצה לציון איכויות גאוגרפיות. עקב היותה ממוקמת בשקע עם גבעה קטנה בתוכה, נקראה "אעניג'" בערבית "צוואר" - בהתייחס לצורת הגבעה. בית הספר הבינלאומי אל חור, בית ספר בריטי לתוכניות לימודים, מציע חינוך מהגן ועד בית הספר התיכון. בית ספר הודי שהוקם בשנת 2002, מציע חינוך מהגן ועד בית הספר התיכון. משתלת אקיס היא גן ילדים המלמד באנגלית. שלט במבצר של הכניסה לקהילת אל-ח'ור "AKC History". Al Khor Community. נבדק ב-7 בדצמבר 2019. {{cite web}}: (עזרה) "GIS Portal". Ministry of Municipality and Environment. נבדק ב-7 בדצמבר 2019. {{cite web}}: (עזרה) "About us". Al Khor Community. נבדק ב-7 בדצמבר 2019. {{cite web}}: (עזרה) "AKIS (British Curriculum)". Al Khor Community. נבדק ב-7 בדצמבר 2019. {{cite web}}: (עזרה) "Al Khor International School (CBSE)". Al Khor Community. נבדק ב-7 בדצמבר 2019. {{cite web}}: (עזרה) "AKIS (Nursery)". Al Khor Community. נבדק ב-7 בדצמבר 2019. {{cite web}}: (עזרה)
האי האנה

האם התכוונתם ל... אנטארקטיקה האנה (אי, אנטארקטיקה) – אי בארכיפלג מרשל, בארץ מרי בירד שבאנטארקטיקה אוסטרליה האנה (אי, קווינסלנד) – אי במדינת קווינסלנד שבאוסטרליה קנדה האנה (אי, קולומביה הבריטית) – אי בפרובינציית קולומביה הבריטית שבקנדה האנה (אי, נונאווט) – אי בטריטוריית נונאווט שבקנדה גרינלנד האנה (אי, גרינלנד) – אי בצפון מערב גרינלנד, באוקיינוס הארקטי
פלאביה מקסימיאנה תיאודורה

פלאביה מקסימיאנה תיאודורה (שם לטיני מלא: Flavia Maximiana Theodora‏; לפני 275 - אחרי 306) הייתה אשתו של קיסר רומא קונסטנטיוס כלורוס. הדעה הרווחת שהיא הייתה הבת החורגת של מקסימיאנוס. תימוטי ברנס סבור שמקסימיאנוס היה אביה והיא נולדה מאשתו הראשונה. בסיבות 293 היא התחתנה עם קונסטנטיוס כלורוס ובשביל זה הוא נאלץ להתגרש מאשתו הראשונה. מטרת הנישואים הייתה חיזוק הכוחו הפוליטי. לפי המסורת ההנוצרית בשנת 297 מטורינוס הוזמן לרומא לגירוש שדים מגופתה והצליח בכך. לזוג נולדו שישה ילדים: פלאביוס דלמטוס - מדינאי רומי יוליאנוס קונסטנטיוס - מדינאי ואביו של קיסר רומא יוליאנוס הכופר. אנסטסיה - הואשמה בקשירת קשר נגד אחיה למחצה קונסטנטינוס הגדול פלאביה יוליאה קונסטנטינה - אשתו של ליקיניוס אוטררופיה אניבליאן מדיה וקבצים בנושא פלאביה מקסימיאנה תיאודורה בוויקישיתוף מידע ביוגרפי
פפירולוגיה

פפירולוגיה היא ענף מדעי העוסק בחקר מקורות כתובים עתיקים דוגמת: ספרות קדומה, התכתבויות, ארכיונים משפטיים וכדומה, כפי שנשמרו בכתבי יד שנכתבו על פפירוס, הצורה הנפוצה ביותר של חומר לכתיבה בתרבויות העתיקות של מצרים, יוון ורומא. הפפירולוגיה כוללת גם תרגום ופרשנות של מסמכים עתיקים במגוון שפות וגם טיפול ושמירה על מקורות פפירוס נדירים. הפפירולוגיה כדיסציפלינה מדעית שיטתית החלה בשנות ה-90 של המאה ה-19, כאשר ארכאולוגים גילו מטמונים גדולים של פפירוסים שמורים היטב בכמה מקומות במצרים, כמו בפיום ואוקסירינכוס. המרכזים המובילים לפפירולוגיה כוללים את אוניברסיטת אוקספורד, אוניברסיטת היידלברג, אוניברסיטת קולומביה, אוניברסיטת מישיגן, אוניברסיטת ליידן, הספרייה הלאומית של אוסטריה, אוניברסיטת קליפורניה בברקלי והמכון לפפירולוגיה של אוניברסיטת פירנצה. מייסדי הפפירולוגיה היו האוריינטליסט הווינאי יוסף פון קאראבצ'ק (שהתמחה בפפירולוגיה ערבית), וילהלם שובארט (פפירולוגיה יוונית), תיאודור גראף האוסטרי שרכש יותר מ-100,000 פפירוסים יוונים, ערבים, קופטים ופרסים במצרים, שנקנו על ידי הארכידוכס האוסטרי ריינר, גריגול צרתלי שפרסם פפירוסים של אוספים רוסיים וגאורגיים, פרדריק ג'ורג 'קניון, אולריך וילצ'קן, ברנרד פיין גרנפל, ארתור סוררידג' האנט ואחרים. במוזאונים ואוניברסיטאות בעולם שמורים עשרות אלפי פפירוסים, שנתגלו במהלך השנים. בין החשובים שבהם: הלניקה מאוקסירינכוס - פפירוס המגולל את תולדות יוון בשלהי המאה ה-5 ותחילת המאה ה-4 לפנה"ס מכתבי יב - אוסף של מסמכים ותעודות שנכתבו בקהילה היהודאית ששכנה באי יב (אלפנטין) שבמצרים במאה ה-5 לפנה"ס. האוסף הוא עתיק יותר מכל כתבי היד של המקרא ששרדו, וכך נותנים לחוקרים הצצה חשובה מאוד לאופן בו נהגה היהדות במאה החמישית לפני הספירה. פפירוסי הכישוף היווניים - אוסף של פפירוסים, בהם טקסטים שנכתבו ביוונית עתיקה (חלקם נכתבו בכתב דמוטי ובקופטית) שנמצאו במצרים, ונכתבו בין המאה השנייה לפני הספירה למאה החמישית לספירה. פפירוס הרסט - פפירוס מצרי קדום מן המחצית הראשונה של האלף השני לפנה"ס שתוכנו ענייני רפואה פפירוס אברס - פפירוס מצרי קדום בענייני רפואה, המתוארך ל-1550 לפנה"ס פפירוס לונדון הרפואי - הפפירוס נשמר במוזיאון הבריטי בלונדון. הפפירוס הוא שילוב של מתכונים ועצות רפואיות מעשיות ולחשים מאגים. מגילות מדבר יהודה - רוב המגילות שנתגלו כתובות על קלף. עם זאת נתגלו מגילות ומסמכים רבים כתובים על פפירוס. כמו מכתבי בר כוכבא וארכיון בבתא. אפיגרפיה פלאוגרפיה אביגדור צ'ריקובר, היהודים במצרים בתקופה ההלניסטית-הרומית לאור הפאפירולוגיה, מהדורה 2 מתוקנת, ירושלים: הוצאת הספרים ע"ש י"ל מאגנס, האוניברסיטה העברית, 1963 מדיה וקבצים בנושא פפירולוגיה בוויקישיתוף פפירולוגיה, באתר אנציקלופדיה בריטניקה (באנגלית)
יחסי לוקסמבורג–ספרד

יחסי לוקסמבורג–ספרד הם היחסים הדו-צדדיים והדיפלומטיים בין לוקסמבורג וספרד. מערכות היחסים מוגדרות בעיקר על ידי חברות שתי המדינות באיחוד האירופי ובנאט"ו. מחלקת החינוך של שגרירות ספרד (השוכנת בבריסל, ומוסמכת לבלגיה, הולנד ולוקסמבורג) כוללת משרד בבניין הקונסולרי של שגרירות ספרד בלוקסמבורג ומרכז משאבים הממוקם בכיתה היחידה לשפה הספרדית ותרבות בבירת לוקסמבורג. בשירות זה נערכים ביסודם ייעוץ, דיווח, ייעוץ, הכשרת מורים, ארגון פעילויות תרבות, מגעים עם הממשל הלוקסמבורגי ותמיכה ביוזמות רבות של שגרירות ספרד הקשורות לקידום ספרדית. שיעורים ניתנים גם לילדים של אזרחים ספרדיים המתגוררים בלוקסמבורג, במסגרת מה שמכונה "כיתת השפה והתרבות הספרדית". התחזיות הטובות לטווח הקצר והבינוני של כלכלת לוקסמבורג הופכות את הצפי לכך שהיחסים הכלכליים עם ספרד ימשיכו באותו מסלול או אף ישתפרו בשנים הקרובות. יחד עם זאת, קיימות אפשרויות לשיתוף פעולה במספר לא מבוטל של מגזרים עם פוטנציאל פיתוח גדול בלוקסמבורג כמו: תקשורת והפקה אורקולית; לוֹגִיסטִיקָה; חקירה ופיתוח; בנין; תחום המזון וכל מה שקשור לשירותים ומוצרים פיננסיים. בנוסף, מאחר שלוקסמבורג היא מקום מושבם של מוסדות האיחוד האירופי, ניתן לצפות גם בהגדלת השתתפותן של חברות ספרדיות במכרזים הרבים, בנוסף להיותה מטה סוכנות נאט"ו לרכישות ואספקה (NSPA). לוקסמבורג אינה מקבלת שיתוף פעולה בפיתוח ספרדי. ראוי להזכיר כי בשנת 2007 התנהלו מגעים בין ספרד ולוקסמבורג על פעולה משותפת אפשרית במדינה שלישית כלשהי (בסופו של דבר במרכז אמריקה). בינואר 2007 ערך שר החוץ ושיתוף הפעולה של ספרד מיגל מורטינס ביקור עבודה בלוקסמבורג, שהתרכז במיוחד בענייני אירופה. ביוני אותה שנה נסע ראש הממשלה ז'אן-קלוד יונקר לספרד, שם נפגש בין היתר עם שר הכלכלה פדרו סולבס (אנ'). האירוע הרלוונטי ביותר השנה מבחינה דו-צדדית היה ביקור המשפחה המלכותית הספרדית באפריל 2007. המלכים ניהלו מגעים ברמה גבוהה עם הקהילה הספרדית וביקרו במטה ובמתקנים התעשייתיים של חברות בעלות הון ספרדי ולוקסמבורגי, כמו Arcelor-Mittal ו-SES-Global. הם פתחו תערוכה חשובה שהוקדשה לפטר ארנסט הראשון ממנספלד (אנ'), מושל ארצות השפלה ההבסבורגיות (ובכללן לוקסמבורג) מטעם ספרד בתקופת פליפה השני ופליפה השלישי. מצידם, פליפה השישי והמלכה לטיסיה חזרו ללוקסמבורג לביקור בן יום בנובמבר 2014; שכלל ארוחת צהריים עם הדוכסים, קיום דיונים עם נשיא הממשלה, נשיא לשכת הצירים ושר החוץ. לוקסמבורג מחזיקה בספרד שגרירות במדריד ו-7 קונסוליות באליקנטה, ברצלונה, בילבאו, לאס פאלמאס דה גראן קנריה, מאלגה, פלמה דה מיורקה וסביליה. ספרד מחזיקה בלוקסמבורג שגרירות בלוקסמבורג סיטי. מדיה וקבצים בנושא יחסי לוקסמבורג–ספרד בוויקישיתוף Ficha de Luxemburgo Oficina de Información Diplomática. Ministerio de Asuntos Exteriores y Cooperación. Sección: Representación diplomática. Ficha de Luxemburgo Oficina de Información Diplomática. Ministerio de Asuntos Exteriores y Cooperación. Sección: Relaciones económicas. Ficha de Luxemburgo Oficina de Información Diplomática. Ministerio de Asuntos Exteriores y Cooperación. Sección: Cooperación. [1] Embajada de Luxemburgo en Madrid. [2]Lista d econsulados extranjeros en España. Ficha de Luxemburgo Oficina de Información Diplomática. Ministerio de Asuntos Exteriores y Cooperación. Sección: Datos de la Representación.
יחסי הונגריה–ספרד

יחסי הונגריה–ספרד הם יחסי החוץ בין הונגריה לספרד. שתי המדינות חברות מלאות בנאט"ו ובאיחוד האירופי. בשנת 1198 נשא אימרה הראשון, מלך הונגריה, את בתו של אלפונסו השני, מלך אראגון, קונסטנצה מאראגון לאישה. בשנת 1235 התחתן חיימה הראשון, מלך אראגון, עם יולאנטה מהונגריה, בתו של אנדראש השני, מלך הונגריה. בשנת 1526 נהרג לאיוש השני, מלך הונגריה, בקרב מוהאץ', ובעקבות כך הומלך פרדיננד מאוסטריה למלך הונגריה, בעוד אחיו קרל החמישי, קיסר האימפריה הרומית הקדושה, שלט באותה העת אף על ספרד ההבסבורגית. בעקבות כך לחמו שתי הממלכות זו לצד זו במלחמת שלושים השנים, ואצילים ספרדים שתמכו בבית הבסבורג אף עברו להונגריה לאחר תבוסתם במלחמת הירושה הספרדית. בשנת 1920 כוננה הונגריה יחסים דיפלומטיים עם ממלכת ספרד, אשר נמשכו אף לאחר התפטרותו של אלפונסו השלושה עשר, מלך ספרד, והקמת הרפובליקה הספרדית השנייה. ב-13 בינואר 1938, בעיצומה של מלחמת האזרחים בספרד, ניתקה הונגריה את יחסיה עם הרפובליקה הספרדית וכוננה יחסים דיפלומטיים עם ספרד הלאומנית. במהלך מלחמת העולם השנייה הצטמצמו היחסים הדיפלומטיים הדו-צדדיים בין המדינות. משנת 1944 הציל השגריר הספרדי הצעיר בבודפשט, אנחל סאנס בריס, את חייהם של כמעט חמשת אלפים יהודים הונגרים. ב-22 באוגוסט 1946 כוננה הונגריה יחסים דיפלומטיים עם הממשלה הספרדית הרפובליקנית הגולה שבסיסה בפריז, אולם היחסים נותקו בשנת 1950. למרות זאת הונגריה לא כוננה יחסים עם ממשלת פרנקו, ורק בשנת 1977 לאחר החזרת המונרכיה בספרד כוננו שתי המדינות יחסים דיפלומטיים מחדש. כינון היחסים הדיפלומטיים סלל את הדרך להקמת מסגרת מוסדית לשיתוף פעולה דו-צדדי. בשנת 1977 בנושא הגנת הצומח, בשנת 1978 בענייני וטרינריה, בשנת 1979 בנושאים טכניים ומדעיים, בשנת 1980 בהובלות דרכים בינלאומיות, בשנת 1982 בנושאי תיירות, בשנת 1985 בשיתוף פעולה כלכלי ותעשייתי ובשנת 1988 בהימנעות מהליכי מיסוי כפול והסגרה והליכים פליליים. הסכמים דו צדדיים בנושא סיוע משפטי נכרתו על ידי שני הצדדים. בשנה העשירית ליחסים דיפלומטיים מלאים, ביולי 1987, ביקרו חואן קרלוס הראשון, מלך ספרד, ואשתו המלכה סופיה בבודפשט ונפגשו עם מזכ"ל הוועד המרכזי של מפלגת העם הסוציאליסטית ההונגרית, יאנוש קאדאר. בנובמבר 1988 ביקר ראש ממשלת הונגריה קארוי גרוס (אנ') במדריד. לאחר חילופי השלטון בהונגריה המשיכו היחסים הבילטרליים המבוססים להתפתח בצורה חלקה. בשנת 1990 בוטלה דרישת הוויזה בין שתי המדינות. לאחר מספר ביקורי שרים, הגיע ראש הממשלה יוז'ף אנטל לביקור קצר במדריד ביוני 1991 בחברת השר לעניינים כלכליים בינלאומיים בלה קאדר. באותה שנה הגיעה המלכה סופיה מספרד לבודפשט לביקור פרטי בחברת אחותה הנסיכה אירנה. הונגריה מחזיקה בספרד שגרירות במדריד וקונסוליות בברצלונה, בילבאו, חיחון, מאלגה, פלמה דה מיורקה, סנטה קרוס דה טנריפה וולנסיה. ספרד מחזיקה בהונגריה שגרירות בבודפשט. מדיה וקבצים בנושא יחסי הונגריה–ספרד בוויקישיתוף אתר על יחסי מדינות